เช็คด่วน! กทม.แจ้งดับไฟ 16 พื้นที่ทั่วกทม.-ปริมณฑล 2-6 ก.พ.นี้
เช็คด่วน! กทม.แจ้งดับไฟ 16 พื้นที่ทั่วกทม.-ปริมณฑล 2-6 ก.พ.นี้
29 ม.ค. 2562

ผู้สื่อข่าวรายงานว่า การไฟฟ้านครหลวง (กฟน.) ประกาศงดจ่ายกระแสไฟฟ้าชั่วคราว ในวันที่ 2-6 ก.พ.2562 บางพื้นที่ใน กรุงเทพมหานครฯ , นนทบุรี และสมุทรปราการ โดย กฟน.ระบุว่า มีความจำเป็นต้องทำงานเกี่ยวกับสายป้อนไฟฟ้าแรงสูง ทั้งนี้ เพื่อพัฒนาและบำรุงรักษาระบบการจ่ายกระแสไฟฟ้าให้มีประสิทธิภาพยิ่งขึ้น เพื่อให้เกิดความปลอดภัยในการปฏิบัติงาน จึงจำเป็นต้องงดจ่ายกระแสไฟฟ้าเป็นการชั่วคราวบางพื้นที่ ในวันที่ 2-6 ก.พ. 2562
 โดยมีรายละเอียดดังต่อไปนี้

วันเสาร์ที่ 2 ก.พ. 62 พื้นที่กรุงเทพมหานคร เวลา 07.30-15.30 น.
-ถนนเลียบคลองภาษีเจริญ (ฝั่งเหนือ) ฝั่งซอยเลขคู่ตั้งแต่ซอยเลียบเหนือ 20/1 ถึงหมู่บ้านไอยรา (ยกเว้นซอย 24 และซอย 26) เวลา 08.30-15.30 น.
-ถนนเลียบคลองสอง ซอยเลียบคลองสอง 1-7 และบริเวณใกล้เคียง เวลา 09.00-15.30 น.
-ถนนจรัญสนิทวงศ์ ซอยจรัญสนิทวงศ์ 2-4 เวลา 22.00-05.00 น. (ของเช้าวันรุ่งขึ้น)
-ถนนรามคำแหง ซอยรามคำแหง 58/2, 58/3
นนทบุรี
-ถนนบางไผ่-หนองเพรางาย หมู่บ้านเศรณีลากูน (คลองวัดลาดปลาดุก) เวลา 08.30-15.00 น.
 
วันอาทิตย์ที่ 3 ก.พ. 62 พื้นที่กรุงเทพมหานคร เวลา 08.00-15.30 น.
-ถนนพุทธมณฑลสาย 2 ตั้งแต่เชิงสะพานข้ามคลองบ้านไทร ถึงปากซอยพุทธมณฑลสาย 2 ซอย 26 เวลา 08.00-16.00 น.
-ปากซอยรัชดา-ท่าพระ 7/1 ถึงซอย 9, ซอย 11 และเลยซอย 11 ก่อนถึงปั๊ม Shell (ดับทั้งซอย) เวลา 08.30-15.30 น.
-ถนนจอมทอง (ฝั่งเลขคี่) ตั้งแต่ซอยจอมทอง 15 ถึงสามแยกจอมทอง
-ถนนเฉลิมพระเกียรติ ร.9 ตั้งแต่ตึก Keen (ข้างปั๊ม ปตท.) ถึงสี่แยกศรีอุดม
-ถนนรัชดาภิเษก ซอยรัชดาภิเษก 10 (ดับทั้งซอย) ตั้งแต่แยก 1 ถึง แยก 11-6 และศุภาลัยซิตี้โฮม เวลา 08.00-15.30 น.
-ปากซอยสุขุมวิท 81
 
นนทบุรี เวลา 08.30-15.00 น.
-ถนนเลียบคลองลากค้อน ใกล้ถนนปทุม-บางเลน
-ซอยลำโพ ซอย 1 หมู่บ้านสิริลัดดา, โรงปูนนกอินทรี, ซอยลำโพ ซอย 3 หมู่บ้านอรุณสุนทรีแฟคตอรี่แลนด์ และใกล้เคียง
 
สมุทรปราการ เวลา 08.30-15.00 น.
-ริมถนนเทพารักษ์ กม.21 (ฝั่งไทยประกัน) ตั้งแต่ปากซอยไทยประกัน 1 (ฝั่งตึกแถวก่อนถึงเสริมสุขแมนชั่น) ถึงปากซอยหมู่บ้านสุขเจริญ (ดับเฉพาะตึกแถวปากซอย)
 
วันจันทร์ที่ 4 ก.พ. 62 พื้นที่กรุงเทพมหานคร เวลา 08.00-16.00 น.
-ถนนอนามัยงามเจริญ แยกซอยอนามัยงามเจริญ 28 และ 30 (ดับทั้งซอย),แยกหมู่บ้านสินทวีท่าข้าม 2
 
วันพุธที่ 6 ก.พ. 62 พื้นที่กรุงเทพมหานคร เวลา 00.30-14.00 น.
-ซอยรามอินทรา 65 แยก 2-2
 